nvidia/miracl-vision huggingface dataset:
Turun Palloseura (jalkapallo)

Turun Palloseura eli TPS on vuonna 1922 perustettu turkulainen jalkapalloseura, jonka miesten edustusjoukkue pelaa Suomen toiseksi korkeimmalla sarjatasolla Ykkösliigassa. Se pelaa kotiottelunsa Kupittaan jalkapallostadionilla, ja seuran tunnusvärit ovat musta ja valkoinen. TPS on pelannut 76 kautta korkeimmalla sarjatasolla SM-sarjassa ja Veikkausliigassa. TPS:n katsotaan kuuluvan Suomen perinteikkäimpien jalkapalloseurojen joukkoon, minkä lisäksi sillä on maine hyvänä kasvattajaseurana. Miesten edustusjoukkue on voittanut Suomen mestaruuden kahdeksan kertaa, Suomen Cupin kolme kertaa sekä Liigacupin yhden kerran. TPS:n naisten edustusjoukkue pelaa Suomen korkeimmalla sarjatasolla Kansallisessa liigassa. Sen paras saavutus on vuoden 1978 Suomen-mestaruus. Turun ykkösjoukkueeksi 1910-luvulla kohonnut Åbo IFK herätti kateutta kaupungin suomenkielisten jalkapallopiireissä. Lisäksi muut jalkapallojoukkueet, Turun Urheiluliitto ja Turun Riento, olivat urheilun yleisseuroja, joiden jalkapallojaosto joutui nopeasti kahnauksiin seurojensa kanssa. Niinpä heräsi ajatus jalkapallon erikoisseuran perustamisesta, ja Turun Palloseura syntyi vuonna 1922. TPS nousi pian kaupungin ykkösjoukkueeksi. Se selviytyi SM-finaaliin heti toisena toimintavuotenaan 1923 ja saavutti ensimmäisen Suomen-mestaruutensa 1928
Al-Ghazali

Abū Ḥāmid Muḥammad bin Muḥammad al-Ġazālī (arab. ‏أبو حامد محمد بن محمد الغزالي‎‎; 5. heinäkuuta 1057 Tus, Khorasanin provinssi, Persia, nyk. Iran – 19. joulukuuta 1111 Tus), oli persialainen suufi, shafi'ilainen imaami, muslimiteologi ja -filosofi. Opillisen mestarillisuutensa takia hänestä käytettiin lempinimeä Shafi'i Toinen. Al-Ghazali oli keskiajan merkittävin islamilainen teologi ja mystikko. Hän sai opetusta kotikaupungissaan Tusissa sekä Gorgānissa ja Nešaburissa useisiin perinteisiin islamilaisiin opinaloihin. Hän oppi myös sufi-harjoituksia jo nuorella iällä. Vuonna 1091 visiiri Nizam al-Mulkin huomattua hänen kykynsä hänet nimitettiin Bagdadin Nizamiyyan yliopiston johtajaksi. Islamilaisen yhteisön älyllisenä johtajana hänen toimiinsa kuului luennoiminen islamilaisesta oikeudesta, harhaoppisuuden torjuminen sekä vastaaminen erilaisiin yhteisön kysymyksiin. Joidenkin vuosien jälkeen hän jakoi pois omaisuutensa ja jätti Bagdadin aloittaakseen henkisen matkan, joka kesti yli vuosikymmenen
Gibbonit

Gibbonit Wikispeciesissä Gibbonit Commonsissa Gibbonit eli pienet ihmisapinat (Hylobatidae) on kaakkoisaasialainen apinaheimo. Se muodostaa yhdessä isojen ihmisapinoiden (Hominidae) kanssa ihmisapinoiden yläheimon (Hominoidea). Gibboneita on luokittelusta riippuen 14–19 eri lajia. Gibbonit ovat tunnettuja liikkumamuodostaan, jossa ne heiluttavat itseään oksistossa eteenpäin. Tätä varten gibbonien eturaajat ovat huomattavasti pidemmät kuin takaraajat ja peukalo on lähellä rannetta, jotta oksasta kiinniottaminen olisi helpompaa. Gibbonien turkki on harmaa, ruskea tai musta. Ne ovat kooltaan 45–90 senttimetriä pitkiä ja painavat 4–13 kilogrammaa. Laajalle levinneen larin (Hylobates lar) mustanruskeasta turkista erottuvat valkeina naaman reunukset, kädet ja jalat. Taka-Intian luoteisosissa elävän hulokin (Hylobates hoolock) mustassa turkissa on valkea otsavyö. Edellisiä suurempi on lähes musta siamanki (Hylobates syndactylus), jolla on iso kurkkupussi ja jonka toinen ja kolmas varvas ovat ihopoimun yhdistämät. Se elää Malakan niemimaalla ja Sumatralla. Siamanki on lajeista selvästi suurin
Tšekin jääkiekkomaajoukkue

Tšekki 6–1 Venäjä (Helsinki, Suomi; 2. marraskuuta, 1993) Tšekki 11–0 Italia (Hannover, Saksa; 6. toukokuuta 2001) Suomi 7–0 Tšekki (Tukholma, Ruotsi; 11. helmikuuta 2012) Tšekin jääkiekkomaajoukkue edustaa Tšekin tasavaltaa jääkiekossa. Tšekki kuuluu jääkiekon suurmaihin. Joukkue menestyi parhaiten vuosituhannen vaihteessa, kun se voitti olympiakultaa vuonna 1998 ja jääkiekon maailmanmestaruuden kolme kertaa peräkkäin vuosina 1999–2001. Maan viimeisin maailmanmestaruus on vuodelta 2024. Vuonna 2021 maassa oli 200 jäähallia sekä yli 95 000 rekisteröityä miesjääkiekkoilijaa. Maa on ollut Kansainvälisen jääkiekkoliiton IIHF:n jäsen jo vuodesta 1908 alkaen. Sitä pidetäänkin joskus yhtenä samana vuonna syntyneen IIHF:n perustajajäsenistä. Tarkalleen ottaen tuolloin ei ollut kyse Tšekin tasavallasta tai sen edeltäjävaltiosta Tšekkoslovakiasta, vaan Böömistä. Böömi ei ollut itsenäinen valtio, vaan osa Habsburgien valtakuntaa
Winnipeg Jets (1972–1996)

Winnipeg Jets oli vuosina 1972–1996 toiminut kanadalainen ammattilaistason jääkiekkoseura, joka pelasi Winnipegin kaupungissa Manitoban provinssissa. Seura perustettiin vuonna 1972, jolloin se liittyi vasta perustettuun WHA-liigaan. Kun WHA lakkautettiin vuonna 1979, liittyi Winnipeg Jets kolmen muun WHA-seuran kanssa kilpailevaan NHL-liigaan. NHL:ssä Jets pelasi vuodet 1979–1996. Kauden 1995–1996 jälkeen organisaatio muutti taloudellisten ongelmien takia Kanadasta Yhdysvaltain puolelle Arizonan Phoenixiin ja muutti nimensä Phoenix Coyotesiksi. Viimeinen NHL:ssä pelannut Winnipeg Jetsiä edustanut pelaaja on Shane Doan, joka lopetti pelaajauransa kauden 2016-2017 jälkeen eikä edustanut koskaan muita organisaatioita. Jetsin NHL-vuosien aikana seurassa pelasi yhteensä kahdeksan suomalaista, minkä lisäksi WHA-vuosina joukkueeseen kuuluivat Veli-Pekka Ketola ja Heikki Riihiranta. Teemu Selänne teki Jetsissä kaudella 1992–93 NHL-tulokkaiden piste- ja maaliennätyksen, joista kumpaakaan ei ole vielä rikottu. NHL:ssä on kaudesta 2011–2012 lähtien pelannut jälleen Winnipeg Jets -niminen seura, kun Atlanta Thrashers myytiin 31. toukokuuta 2011 Winnipegiin. National Hockey League laajeni 1970-luvun taitteessa peräti 16 eri joukkueella. Samantapaisesti myös World Hockey Association, joka perustettaessaan toi joukkueita uusiin kaupunkeihin, ja myös Winnipegiin
Gematria

Gematria tai gimatria (hepr. ‏גימטריה‎ < m.kreik. γεωμετρία, geōmetria) tarkoittaa heprealaista numerologiaa tai lukumystiikkaa. Gematriasta voidaan erottaa kaksi eri suuntausta, mystinen ja yleinen. Sana juontaa kreikan geometriaa tarkoittavasta sanasta. Vaikka heprealainen gematria on nykyisin tunnetuinta, kreikkalaiselle aakkoselle tarkoitettu gematria eli isopsefia on sitä useita vuosisatoja vanhempaa. On olemassa myös latinalaisille aakkosille sovitettua gematriaa, joka on syntynyt varhaisella keskiajalla tai todennäköisemmin jo antiikin Rooman aikaan.lähde? Gematriassa jokaisella aakkoston kirjaimella ajatellaan olevan tietty numero- tai lukuarvo. Esimerkiksi Ilmestyskirjan Pedon lukua on yhdistetty eri historiallisiin henkilöihin kuten keisari Neroon, jonka kreikankielinen nimi olisi litteroitu hepreaksi ja kirjaimia vastaavat lukuarvot laskettu yhteen ja saatu summaksi 666. Tämä perustuu siihen, että hepreassa lukuja ilmaistiin kirjaimilla. Eräs gematrian menetelmiin pohjautuvista väitteistä on, että Raamatun kirjoittajat tunsivat ja kätkivät tekstiin muun muassa sellaisia matemaattisia käsitteitä, joita heillä ei nykyisen tiedon mukaan ollut
Hivenaine

Hivenaineiksi, mikroravinteiksi tai mikrokivennäisaineiksi sanotaan kivennäisaineita, jotka ovat elimistön normaalin toiminnan kannalta välttämättömiä ja joita elimistö tarvitsee vuorokaudessa alle 100 milligrammaa. Hivenaineiden päivittäinen tarve ilmoitetaan yleensä mikrogrammoissa. Hivenaineiden tarve vaihtelee iän ja sukupuolen mukaan. Tarvetta kasvattavat mm. raskaus- ja imetysaika, raskas fyysinen työ ja liikunta, stressi sekä monet sairaudet ja lääkitys. Välttämättömiä hivenaineita ovat rauta (jota esiintyy elimistössä hivenaineista runsaimmin, aikuisen ihmisen elimistössä noin 2,5–4,5 g), kromi, koboltti, kupari, fluori, jodi, mangaani, molybdeeni, nikkeli, sinkki, pii ja vanadiini. Useimmat hivenaineet toimivat pääasiassa entsyymien ja hormonien rakenneosina. Useimmat hivenaineet ovat metalleja. Epämetalleja ovat jodi, seleeni, boori, pii ja fluori. Metallisille hivenalkuaineille on luonteenomaista voimakas sitoutumistaipumus proteiinimolekyyleihin. Elimistössä hivenalkuaineiden toiminta perustuu proteiiniyhdisteisiin, esimerkiksi entsyymit toimivat hivenalkuaineiden ja proteiinien yhdisteinä. Jokaisella hivenaineella on oma yksilöllinen tehtävänsä, jota mikään toinen aine tai yhdiste ei voi korvata
Gorillat

Gorillat Wikispeciesissä Gorillat Commonsissa Gorillat (Gorilla) on Afrikassa elävä kädellisten suku, joka kuuluu isojen ihmisapinoiden heimoon (Hominidae).
J. B. S. Haldane

John Burdon Sanderson Haldane (5. marraskuuta 1892 – 1. joulukuuta 1964) oli brittiläinen geneetikko ja evoluutiobiologi. Hän oli Ronald Fisherin ja Sewall Wrightin ohella yksi populaatiogenetiikan keksijöistä. Haldane otti ensimmäisenä käyttöön sanan klooni vuonna 1963 puheessaan Biological Possibilities for the Human Species of the Next Ten-Thousand Years.
Osteogenesis Imperfecta

Osteogenesis imperfecta (lyhyesti OI) eli synnynnäinen sidekudossairaus on perinnöllinen sairaus, joka johtuu kollageenin, elimistön sidekudoksessa olevan valkuaisaineen, perintötekijöiden säätelemän rakenteen virheestä. Diagnoosi on johdettu sanoista osteogenese eli luun synty ja imperfect eli epätäydellinen. Sitä esiintyy noin 6:100 000 syntyneestä lapsesta. Suomessa sitä esiintyy noin 350 henkilöllä. Sitä on monia eri asteita, joista joillain se voi ilmetä vain pieninä oireina, ja toisella taas vaikeanakin kasvuhäiriönä ja liikuntavammana. Luuston haurauden seurauksena vähäinenkin ulkoinen voima tai vamma voi aiheuttaa luussa murtuman. Käytännössä murtumia voi tulla jopa yskimisestä, nauramisesta tai halaamisesta. Älylliseen kehitykseen sairaus ei vaikuta. I-tyyppi: II-tyyppi: III-tyyppi: IV-tyyppi: Potilaan OI-tyypin määrittäminen on kuitenkin vaikeaa, koska monilla potilailla on oireita eri tyypeistä. OI periytyy yleensä vallitsevasti, joskin myös peittyvä periytyvyys on mahdollista. Sukupuolella ei OI-sairauden periytymisen kannalta merkitystä. Vallitsevassa muodossa OI:ta sairastavalle syntyy yhtä suurella todennäköisyydellä joko OI-lapsi, joilla on sairauden aiheuttaja myös perimässään, tai terveitä lapsia, jotka eivät myöskään kanna sairautta
Martin St. Louis

2018 Martin St. Louis (s. 18. kesäkuuta 1975 Laval, Quebec) on uransa lopettanut kanadalainen jääkiekkohyökkääjä. St. Louisia ei koskaan varattu NHL:ään, mutta hän pelasi kuitenkin NHL:ssä 1134 runkosarjaottelua ja voitti muun muassa yhden Stanley Cupin ja kaksi kertaa NHL:n runkosarjan parhaalle pistemiehelle jaettavan Art Ross Trophyn (kausina 2003–2004 ja 2012–2013). St. Louis pelasi uransa alussa NCAA:n yliopistosarjassa University of Vermontin joukkueessa menestyen loistavasti. Hän pelasi siellä neljä kautta pelaten yhteensä 139 ottelua ja keräten niissä tehot 91+176=267. Seuraavalla kaudella hän siirtyi IHL:ään Cleveland Lumberjacksin joukkueeseen, mutta vaihtoi vielä samalla kaudella AHL:ään ja Saint John Flamesiin. Kaudeksi 1998–1999 St. Louis nousi NHL:ään ja Calgary Flamesiin pelaten siellä kuitenkin vain 13 ottelua ja teki niissä tehot 1+1
John Blow

John Blow (kastettu 23. helmikuuta 1649 – 1. lokakuuta 1708) oli englantilainen barokkisäveltäjä. Hänen tunnetuimpia teoksiaan on juhlallinen Jaakko II:n kruunajaisia varten sävelletty teos God spake sometime in visions.
Bridgestone

Bridgestone Corporation on japanilainen rengasvalmistaja. Bridgestonen nimi tulee yhtiön perustajan Shojiro Ishibashin nimen englanninkielisestä käännöksestä. Bridgestone tarkoittaa suomen kielelle käännettynä kivisiltaa tai suorana käännöksenä siltakiveä. Bridgestone myy talvirenkaitaan nimellä Bridgestone Noranza ja kitkarenkaita nimellä Bridgestone Blizzak. Suomessa Bridgestonen edustus sijaitsee Helsingissä. Bridgestone on maailman suurin rengasvalmistaja, joka valmistaa myös golftuotteita. Bridgestone Golfin B 330 -pallot kuuluvat PGA Tourin suosituimpiin palloihin yhdessä Titleistin ProV1 -sarjan kanssa. Bridgestone valmisti muiden renkaiden ohella kaikille F1-talleille Potenza-malliset renkaat ja kaudesta 2007 alkaen se toimitti kaikkien tallien renkaat. Formula 1:n ja Bridgestonen yhteistyö päättyi vuonna 2010.
New Yorkin filharmonikot

New Yorkin filharmonikot on Yhdysvaltain vanhin, vuonna 1842 perustettu sinfoniaorkesteri. Se esiintyy New Yorkin kaupungissa Lincoln Centerin Avery Fisher Hallissa ja on ns. Big Five -orkesteri. Orkesterin historia alkoi, kun Ureli Corelli Hill perusti vuonna 1842 New Yorkin filharmonisen sinfoniaseuran, (Philharmonic Symphony Society of New York). Orkesterin ensimmäinen konsertti oli 7. joulukuuta samana vuonna, teoksina kuultiin Beethovenin viides sinfonia. New Yorkissa oli ollut muitakin orkestereita aiemmin, mutta niiden toiminta oli ollut lyhtyikäistä. Filharmonikkojen suosio kuitenkin kasvoi, orkesterivakanssien kasvaessa koko 1800-luvun. Vuosisadan loppupuolella orkesteri sai kuitenkin kilpailla suosiosta muiden orkesterien kanssa, muun muassa Bostonin sinfoniaorkesteri teki säännöllisiä vierailukonsertteja New Yorkiin. Vuonna 1893 New Yorkin filharmonikot kantaesittivät Anton Seidlin johdolla Antonín Dvořákin yhdeksännen sinfonian, Uudesta maailmasta, mikä auttoi orkesteria kohottamaan kansainvälistä profiiliaan. Silti vasta vuonna 1909 orkesterin uudelleenjärjestelyiden kautta siitä tuli ammattilaisorkesteri. Gustav Mahlerista (silloinen kysytty kapellimestari mutta nyttemmin tunnetumpi säveltäjänä) tuli tämän uuden ammattilaisorkesterin ensimmäinen taiteellinen johtaja sekä kapellimestari
Severinus

Severinus (k. 2. elokuuta 640) oli paavina lokakuusta 638 – 2. elokuuta 640. Hän oli roomalainen ja Abienuksen poika. Paaviksi hänet valittiin kolmantena päivänä edeltäjänsä kuoleman jälkeen, ja viestinviejät lähetettiin heti Konstantinopoliin hakemaan hänen valintansa varmistus lokakuussa 638, mutta keisari Herakleios määräsikin Severiuksen allekirjoittamaan hänen uskontunnustuksensa.selvennä Kun Severinus kieltäytyi, hänen ei sallittu nousta paavin istuimelle lähes kahteen vuoteen. Tänä aikana Herakleios ja eksarkki Isaakki ryöstivät paavin palatsin. Severinus kruunattiin paaviksi vasta 28. toukokuuta 640, mutta kuoli pian sen jälkeen 2. elokuuta 640.
Raision Ryhti

Raision Ryhti on urheiluseura, joka aloitti toimintansa 1951 TUL:n alaisena seurana. Juha Kärkkäinen aloitti judotoiminnan tammikuussa 1981.
Gammakuvaus

Gammakuvaus on tavallisin isotooppikuvauksen muoto. Se voidaan jakaa tasokuvaukseen sekä yksifotoniemissiotomografiaan (SPECT). Gammakuvauksessa kuvattavalle potilaalle tai koe-eläimelle annetaan radioaktiivista ainetta, jota kutsutaan radiolääkkeeksi. Radiolääke hakeutuu kehon haluttuun osaan, joka voi olla tietty elin tai kudos. Radiolääkkeen sisältämän radioisotoopin hajoamisen seurauksena kohdekudoksesta emittoituu gammasäteilyä, jota mitataan gammakameralla. Gammakamerassa kollimaattori suodattaa pois vääristä suunnista tulleet gammasäteet. Oikeista suunnista tulleet gammasäteet aiheuttavat tuikekiteissä valonvälähdyksiä. Valomonistinputket vahvistavat ja muuttavat valontuikahdukset sähköisiksi impulsseiksi, joista muodostetaan kuva tehtävään soveltuvan tietokoneohjelman avulla. Sellaiset kohdat, joissa radioaktiivista ainetta on paljon, näkyvät kuvissa kirkkaina. Mustina puolestaan näkyvät alueet, joihin radioaktiivista ainetta ei ole kulkeutunut. Tavallisen paikanmäärityksen lisäksi voidaan tutkia radioaktiivisen aineen kulkua ottamalla useita kuvia lyhyin väliajoin. Käytetyin radioaktiivinen merkkiaine on teknetium-99m (99mTc)
Jukupark

Jukupark Kalajoki (vuoteen 2008 saakka JukuJukuMaa) on Kalajoen Hiekkasärkillä Perämeren rannalla sijaitseva huvi- ja vesipuisto. Puisto koostuu erilaisista puuhakohteista, vesiliukumäistä ja uima-altaista. Alun perin alueella sijaitsi vuonna 1986 perustettu Puuhapuisto JukuJukuMaa. JukuPark Oy osti JukuJukuMaan Kalajoen Hiekkasärkät Oy:ltä helmikuussa 2008. JukuPark Oy investoi alueelle kolme miljoonaa euroa kahtena ensimmäisenä vuonna rakentamalla seitsemän uutta vesiliukumäkeä ja lasten aktiviteettialueen.  Turkuun valmistui kesällä 2010 toinen JukuPark, joka on selvästi suurempi kuin Kalajoen. Jukupark Oy teki 2010-luvun alussa aiesopimuksen JukuPark-vesipuiston rakentamisesta Jyväskylän Laajavuoreen, mutta hanke ei toteudu ainakaan lähivuosina. JukuParkin piti myös rakentaa vesipuisto Kouvolaan yhdessä Tykkimäen huvipuiston kanssa, mutta yritys vetäytyi hankeesta.
Lee Child

Lee Child, oik. Jim Grant (s. 29. lokakuuta 1954 Coventry, Englanti) on brittiläinen kirjailija. Child opiskeli oikeustiedettä ja työskenteli parikymmentä vuotta televisiokäsikirjoittajana. Jouduttuaan työttömäksi hän kokeili kirjoittamista. Ensimmäinen jännitysromaani Tappotahti ilmestyi 1997, ja kun se menestyi hyvin, Child ryhtyi päätoimiseksi kirjailijaksi.lähde? Childin kirjojen päähenkilö on entinen Yhdysvaltain maavoimien sotilaspoliisi Jack Reacher. Childin Reacher-romaaneja on julkaistu parissakymmenessä maassa. Nykyään hän asuu New Yorkissa.lähde? Childin kirjojen arvomaailmassa ovat näkyvimpiä machoilu ja vartijakulttuurin ihailu. Samuli Knuuti kirjoittaa arviossaan, että Childin kohdalla pitää paikkansa Val McDermidin lausunto, jonka mukaan trillerit edustavat oikeistolaista maailmankatsomusta ja rikoskirjallisuus vasemmistolaista, ja jos ne olisivat ”piiruakaan oikeammalla, ne putoaisivat kartalta”
Iraklion

Koordinaatit: 35°20′N, 25°8′E Iraklion (kreik. Ηράκλειο, Irákleio, kath.kreik. Ηράκλειον, Irákleion; translitteroituna myös muotoihin Heraklion, Herakleion; venetsialaiskaudella Candia) on Kreikan kaupunki ja samanniminen kunta (Δήμος Ηρακλείου, Dímos Irakleíou), joka sijaitsee Kreetan saarella, Iraklionin alueyksikössä Kreetan alueella. Kaupunki on Kreetan alueen pääkaupunki sekä alueyksikkönsä hallinnollinen keskus. Koko kunnan pinta-ala on 120 neliökilometriä ja väkiluku 173 993. Varsinaisen Iraklionin kaupungin väkiluku on 140 730 (vuonna 2011). Iraklion on Kreetan suurin kaupunki ja koko Kreikan kuudenneksi suurin kaupunki. Se on toiminut Kreetan pääkaupunkina vuodesta 1971 lähtien. Kaupunki on Kreetan taloudellinen ja kulttuurinen keskus, ja siellä sijaitsevat saaren tärkein matkustajasatama sekä lentokenttä, Iraklionin kansainvälinen lentoasema. Iraklion sijaitsee rannikkotasangolla Egeanmereen kuuluvan Kreetanmeren rannalla suunnilleen Kreetan pohjoisrannikon puolessa välissä. Rannikolla sen länsipuolella sijaitsee Réthymno ja itäpuolella muun muassa Chersónisos ja Mália
Päästö

Päästö eli emissio tarkoittaa ympäristölainsäädännössä ihmistoiminnan aiheuttamaa aineen, energian, melun, tärinän, säteilyn, valon tai hajun päästämistä, johtamista tai jättämistä yhdestä tai useammasta alkukohdasta (päästölähteestä) suoraan tai epäsuorasti ilmaan, veteen tai maaperään. Päästöt voivat olla toivottuja (esimerkiksi ulkoilmakonsertti konsertin kuulijoille) tai ei-toivottuja. Päästöjen seurauksen voi aiheutua ympäristön pilaantumista, joka käsite sisältää myös terveyshaitan ja omaisuuden vahingoittumisen päästön seurauksena.
Velho ja leijona

Velho ja leijona (engl. The Lion, the Witch and the Wardrobe) on C. S. Lewisin kirjoittaman Narnia-kirjasarjan ilmestymisjärjestyksessä ensimmäinen kirja, joka julkaistiin vuonna 1950. Lewis sai innoituksen kirjaan, kun hänen luokseen majoitettiin toisen maailmansodan aikana evakkoon neljä lasta. Kirja kertoo fantasiamaasta nimeltä Narnia ja neljästä lapsesta, jotka pääsevät sinne vaatekaapin kautta. Suomenkielinen versio kirjasta julkaistiin vuonna 1960. Sen on kääntänyt Kyllikki Hämäläinen ja kustantanut Otava. Vuonna 2005 sai ensi-iltansa kirjaan perustuva elokuva Narnian tarinat: Velho ja leijona. Ajatus Velhon ja leijonan kirjoittamiseen syntyi C. S. Lewisin ollessa kuudentoista vuoden ikäinen
George C. Scott

Tarkennus: Pääosin lähteetön Parhaan miespääosan Oscar1970 Panssarikenraali Patton George Campbell Scott (18. lokakuuta 1927 – 22. syyskuuta 1999) oli yhdysvaltalainen Oscar-palkittu näyttelijä, ohjaaja ja tuottaja. Hänet tunnetaan parhaiten dramaattisesta roolistaan kenraali George S. Pattonina Oscarin voittaneessa elokuvassa Panssarikenraali Patton sekä mahtailevasta kenraali Buck Turgidsonista Stanley Kubrickin elokuvassa Tohtori Outolempi eli: kuinka lakkasin olemasta huolissani ja opin rakastamaan pommia. Scott syntyi Wisen kaupungissa Virginiassa. Vanhemmat olivat George Dewey Scott (1902–1987) ja Helena Agnes Scott (ent. Slemp) (1904–1935). Äiti kuoli juuri ennen pojan kahdeksatta syntymäpäivää, ja Buick Motor Companyssa liikejohtajana toimiva isä kasvatti hänet yksin. Nuorena Scott liittyi Yhdysvaltojen merijalkaväkeen. Hänen palveluspaikkansa oli Washingtonin merijalkaväen kasarmi. Hän palveli Arlingtonin kansallisen hautausmaan kunniavartiotehtävissä ja opetti englannin kirjallisuutta sekä radiojuontamista ja radiolle kirjoittamista merijalkaväen instituutissa
Ajan lyhyt historia

Ajan lyhyt historia (engl. A Brief History of Time) on vuonna 1988 ilmestynyt Stephen Hawkingin kirjoittama tietokirja, joka nousi nopeasti bestselleriksi ja jota myytiin yli 9 miljoonaa kappaletta vuoteen 2002 mennessä. Kirjasta tehtiin kuvitettu laitos vuonna 1996, ja kirja on käännetty yli 40 kielelle. Kirja rikkoi myös ennätyksiä pysyttelemällä The Sunday Times -lehden kymmenen myydyimmän kirjan listalla 237 viikkoa eli kauemmin kuin yksikään aikaisempi kirja. Kirjan on suomentanut Risto Varteva, ja suomennoksen on julkaissut WSOY vuonna 1988. Kirja käsittelee useita kosmologian aihealueita, ja siinä esitetään muun muassa teoriat alkuräjähdyksestä, mustista aukoista ja niin sanotuista supersäikeistä. Kirja pyrkii ennen kaikkea tarjoamaan aiheesta yleiskuvan, mutta toisin kuin monet muut tietokirjat se pyrkii myös valottamaan eräiden matemaattisten kaavojen merkitystä. Stephen Hawkingin mukaan joku oli sanonut, että jokainen kirjassa esiintyvä yhtälö puolittaa kirjan lukijamäärän, joten Hawkingin kirjan ainoana yhtälönä on Einsteinin E=mc². Hawking käyttää kirjassaan kronologista rakennetta: edellinen luku johdattaa seuraavan luvun uusiin aiheisiin. Lisäksi kirjaa on saatettu uusintapainoksissa ajan tasalle, ja esimerkiksi luku 10, Madonreikä ja aikamatka, on kokonaan uusi verrattuna aprillipäivänä 1988 julkaistuun ensimmäiseen painokseen. Mainittujen lukujen ohella kirja kertoo lyhyesti omissa jaksoissaan Albert Einsteinista, Galileo Galileista ja Isaac Newtonista.
Arpin Lusène

Arpin Lusène alias Musta Ritari on kuvitteellinen hahmo, joka seikkailee sarjakuvataiteilija Don Rosan tekemissä Aku Ankka -sarjakuvissa. Lusène esiintyi ensimmäistä kertaa vuonna 1998 Don Rosan tarinassa ”Musta Ritari”. Luséne nähtiin seuraavaksi sivuhahmona Rosan tarinassa ”Hakkaa päälle!” (2000). Kolmannen ja toistaiseksi viimeisen kerran hahmo on esiintynyt Rosan tarinassa ”Musta Ritari slurppaa jälleen” (2003). Hahmoa on käyttänyt vain Rosa; Lusène on ainoa hänen itsensä keksimä hahmo. Arpin Lusène on ovela herrasmiesvaras, joka asuu Ranskan Rivieralla huvilassa, jossa hänellä on kokoelma muun muassa jalokiviä, kolikoita, postimerkkejä, antiikkia sekä Vahva Jussi -sarjakuvia muovikääreisiin pakattuna täydellisenä versiona. Hän on maailman paras varas, joka on muun muassa tyhjentänyt pankin Monte Carlossa ja taulut eräässä galleria-ravintolassa. Kaikki tietävät Lusènen syylliseksi, mutta häntä ei voida syyttää, koska todisteita ei löydy. Rosan tarinassa Lusène tulee Ankkalinnaan tehdäkseen kaikkien aikojen ryöstön eli tyhjentääkseen Roope Ankan rahasäiliön. Hän käyttää apunaan rahasäiliöstä varastamaansa, Pelle Pelottoman kehittämää Kertalaaki™-erikoisliuotinainetta, joka liuottaa mitä tahansa paitsi timantin. Kun Lusène sitten pukeutuu haarniskaansa, hän muuttuu toiseksi minäkseen eli Mustaksi Ritariksi (Le Chevalier Noir), millä nimellä hänet tunnetaan tässä asussa esiintyessään. Lusène miltei onnistuu Mustana Ritarina tuhoamaan Roope-sedän rahasäiliön sisällön
Maailmankaikkeus pähkinänkuoressa

Maailmankaikkeus pähkinänkuoressa (engl. The Universe in a Nutshell) on Stephen Hawkingin kirjoittama, vuonna 2001 ilmestynyt tietokirja, joka käsittelee muun muassa Gödelin epätäydellisyyslausetta sekä osia supersäieteoriasta ja kvanttimekaniikasta. Sen on suomentanut Risto Varteva, ja suomennoksen on julkaissut WSOY vuonna 2003. Hawkingin ensimmäisestä populaariteoksesta Ajan lyhyestä historiasta poiketen kirja on rakennettu puumaiseksi kokonaisuudeksi, jossa kaksi ensimmäistä lukua, Suhteellisuuden lyhyt historia ja Ajan muoto, muodostavat rungon, johon luvut 3–7 nojautuvat.